
Rakendusakti kavand


Rahandusministri määrus „Pensionifondi põhiteabes esitatavate näitajate määramise täpsemad tingimused ja kord“

Määrus kehtestatakse IFS § 94 lõike 4 alusel

§ 1. Reguleerimisala
[bookmark: _Hlk216124844]Käesoleva määrusega kehtestatakse pensionifondi põhiteabes esitatavate näitajate määramise täpsemad tingimused ja kord.
Määrus hakkab reguleerima pensionifondi riskitaseme, jooksvate tasude ja Eesti investeeringute osakaalu arvutamist.
§ 2. Pensionifondi riskitaseme arvutamine   
Sätestatakse pensionifondi riskitaseme määramise põhimõtted kolmeastmelisel skaalal - madal, keskmine ja kõrge riskitase. Samuti reguleeritakse riskitaseme hindamist uute fondide ja muutunud investeerimisstrateegiaga fondide puhul.
§ 3. Pensionifondi jooksvate tasude arvutamine
Sätestatakse jooksvate tasude avaldamise põhimõtted ning nõuded nende ajakohasuse tagamiseks, sealhulgas juhtudel, kui kasutatakse hinnangulisi andmeid. Samuti reguleeritakse, kuidas tuleb jooksvate tasude arvestamisel käsitleda investeeringuid teistesse fondidesse ja uute pensionifondide tasude kajastamist.
§ 4. Pensionifondi Eesti investeeringute osakaalu arvutamine
Sätestatakse põhimõtted, mille alusel määratakse pensionifondi Eesti investeeringute osakaal, lähtudes investeeringute tegelikust majanduslikust seotusest Eestiga. Samuti reguleeritakse Eesti investeeringute osakaalu arvutamise ja avalikustamise ajakohastamise tingimused.
§ 5. Määruse jõustumine
Määrus jõustub 2027. aasta 1. mail.

